15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 890 της 4/8 Δεκ. 1976 (ΦΕΚ Α΄ 326) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Φιλοσοφικήν Σχολήν του Πανεπιστημίου Θεσσαλονίκης προς απόκτησιν και ετέρου πτυχίου. Έχοντες υπ’ όψει: 1.Τας διατάξεις της παρ. 3 του άρθρ. 1 του Νόμ. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (ΦΕΚ 176-Α). 2.Γνώμην της Φιλοσοφικής Σχολής του Πανεπιστημίου Θεσ/νίκης (Συνεδρία 30.9.1976), και 3.Την υπ’ αριθ. 905/1976 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-Πτυχιούχοι ανωτάτων εκπαιδευτικών ιδρυμάτων της ημεδαπής ως και σχολών και τμημάτων αυτών ή ισοτίμων της αλλοδαπής, δύνανται να καταταγούν και εγγραφούν εις την Φιλοσοφικήν Σχολήν του Πανεπιστημίου Θεσσαλονίκης (συμπεριλαμβανομένων και των Τμημάτων του Ινστιτούτου Ξένων Γλωσσών και Φιλολογιών) προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρ. 1 παρ. 2 του Νόμ. 379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρ. 3 του αυτού νόμου. Άρθρ.2.-1.Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις τον οποίον δέον να αναγράφεται και ο βαθμός του πτυχίου, υποβάλλονται εις την Φιλοσοφικήν Σχολήν του Πανεπιστημίου Θεσσαλονίκης υπό των ενδιαφερομένων μέχρι της 30ης Σεπτεμβρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού υποβάλλονται εντός 15 ημερών από της δημοσιεύσεως σχετικής ανακοινώσεως της Σχολής. 2.Προκειμένου περί αιτήσεων κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Σελ. 476,02(β) Τεύχος 618 Σελ. 90 Κατάταξις εις την Φιλοσοφικήν Σχολήν. Άρθρ. 3.-1.Εις το Α΄ έτος σπουδών εγγράφονται πτυχιούχοι των ανωτάτων εκπαιδευτικών ιδρυμάτων, επί τη βάσει του βαθμού του πτυχίου των. Εις περίπτωσιν ισοβαθμίας ενεργείται υπό της Σχολής κλήρωσις. 2.Εις το Β΄ έτος σπουδών εγγράφονται πτυχιούχοι του Ινστιτούτου Ξένων Γλωσσών και Φιλολογιών του Πανεπιστημίου Θεσσαλονίκης, των Τμημάτων Ξένων Γλωσσών του Πανεπιστημίου Αθηνών και των Θεολογικών Σχολών, κατόπιν επιτυχών γραπτών εξετάσεων εις τα υποχρεωτικά μαθήματα του Α΄ έτους σπουδών. Η επιλογή μεταξύ περισσοτέρων επιτυχόντων γίνεται βάσει του συνόλου των βαθμών, τους οποίους συνεκέντρωσαν κατά τας προκαταρκτικάς ταύτας εξετάσεις. Εις περίπτωσιν ισοβαθμίας λαμβάνεται υπ’ όψιν ο βαθμός του πτυχίου. 3.Εις το Γ΄ έτος σπουδών εγγράφονται πτυχιούχοι των Φιλοσοφικών Σχολών, επί τη βάσει του βαθμού του πτυχίου των. Εις περίπτωσιν ισοβαθμίας ενεργείται υπό της Σχολής κλήρωσις. Κατάταξις εις το Ινστιτούτον Ξένων Γλωσσών  και Φιλολογιών. Άρθρ.4.-1.Εις το Α΄ έτος σπουδών εγγράφονται πτυχιούχοι των ανωτάτων εκπαιδευτικών ιδρυμάτων κατόπιν επιτυχών εξετάσεων εις την αντίστοιχον ξένην γλώσσαν του τμήματος το οποίον θα επιλέξουν, επί τη βάσει του βαθμού, τον οποίον έλαβον κατά τας ως άνω εξετάσεις. Εις περίπτωσιν ισοβαθμίας λαμβάνεται υπ’ όψιν ο βαθμός του πτυχίου. 2.Εις το Γ΄ και Β΄ έτος σπουδών κατατάσσονται οι πτυχιούχοι των Φιλοσοφικών Σχολών, ετέρου τμήματος του Ινστιτούτου Ξένων Γλωσσών και Φιλολογιών του Πανεπιστημίου Θεσσαλονίκης, των Τμημάτων Ξένων Γλωσσών του Πανεπιστημίου Αθηνών και αντιστοίχων Σχολών ή Τμημάτων Πανεπιστημίων του εξωτερικού, κατόπιν επιτυχών κατατακτηρίων εξετάσεων εις τα ειδικά ξενόγλωσσα μαθήματα του προηγουμένου έτους από αυτό εις το οποίον επιθυμούν να καταταγούν. Δια την επιλογήν των λαμβάνεται υπ’ όψιν ο βαθμός της εξετάσεως εις τα ως άνω ξενόγλωσσα μαθήματα και, εις περίπτωσιν ισοβαθμίας, ο βαθμός πτυχίου. 3.Οι αλλοδαποί πτυχιούχοι ισοτίμων Πανεπιστημίων του εξωτερικού εξετάζονται επί πλέον εις την Ελληνικήν γλώσσαν, μη δυνάμενοι να μετάσχουν εις τας κατά τας προηγουμένας παραγράφους του παρόντος άρθρου εξετάσεις εις περίπτωσιν αποτυχίας των εις ταύτην. Εις τον αυτόν επί της Εθνικής Παιδείας και Θρησκευμάτων Υπουργόν αντίθεμεν την δημοσίευσιν και εκτέλεσιν του παρόντος Π. Δ/τος. 31.Ε.γ.14-15 Φιλοσοφική Σχολή Πανεπιστημίου Θεσ/νίκης 